**Харолд 211129**

**Бізге бұл үнемі қажет: кешірім**

***«Қайта, бір-біріңе мейірімді де жанашыр болыңдар; Мәсіхтің арқасында өздеріңді Құдай кешіргендей, сендер де өзара кешірімді болыңдар!»***

***(Ефестікт. хат 4:32)***

Киелі кітап кешірімді сипаттау үшін төрт түрлі сөзді пайдаланады. Үш сөз еврей тілінде, біреуі грек тілінде. Біріншісі «жабу» деп аударылады, бұл үйілген кірдің үстіне көрпе лақтыру сияқты. Екінші сөз, ең жақсы көйлегіңіздегі дақты кетіргендей «жақсарту және алып тастау» дегенді білдіреді. Үшіншіден, «кешіру» немесе «ақтау», қылмыскерледі ақтаудағы қолданылатын термин секілді. Соңғы сөз, физикалық мағынада «жіберу» дегенді білдіреді.

Бұл сөздер біздің жүрегіміздегі күнәнің іздерін өшіріп қана қоймай, бүкіл кеңістік пен уақыт бойына Құдайдың бейнесін береді. Құдай бізді күнәмізден босатады, осылайша біз шынымен азат бола аламыз. Бүгін сіздің рухыңызға қандай қателіктер, күнәлар әсер етсе де, оларға Құдайдың көзімен қараңыз – Ол сізді кешіріп қойған!

Одан да керемет жаңалығым бар, Құдай бізді тек жақсы тәртібіміз үшін кешірмейді, немесе егер біз бір күнәні қайтадан істеп қойсақ, кешірімді тартып алмайды. Күнәні қайталасақ та, Ол бізді бүгін кешіргендей, ертең де кешіруге дайын. Дәуіт патша бұл туралы 129-забур жырында былай деп айтқан: “ Бірақ Сен кешірім беруге әзірсің, Содан бәрі Сені қастерлей берсін!” (Забур 129:4).

Құдай сізді қалай кешірсе, басқаларды да солай кешіреді. Сондықтан Ол бізге берген терең және кең кешірімділік деңгейін бір-бірімізге көрсетуге шақырады. Біздің арамызда Құдайдың кешіріміне мұқтаж емес адам ғана басқаларды кешіруде қолы тар (скупой) болады.